**GUVERNUL ROMÂNIEI**



**HOTĂRÂRE**

**privind actualizarea descrierii tehnice și a valorii de inventar a unui drum forestier, precum și trecerea cu titlu gratuit a acestuia și a terenului aferent din domeniul public al statului și din administrarea** **Regiei Naționale a Pădurilor - Romsilva în domeniul public al comunei Livezile, județul** **Alba**

Având în vedere art. 21 și art. 22 din Ordonanța Guvernului nr. 81/2003 privind reevaluarea și amortizarea activelor fixe aflate în patrimoniul instituțiilor publice, aprobată prin Legea nr. 493/2003, cu modificările şi completările ulterioare, precum și ale art. 2 din Hotărârea Guvernului nr. 1705/2006 pentru aprobarea inventarului centralizat al bunurilor din domeniul public al statului, cu modificările și completările ulterioare,

În temeiul art. 108 din Constituția României, republicată, al art.1 alin.(1) și art.2 din Legea nr. 192/2010 privind trecerea unui drum forestier și a lucrărilor de corectare a torenților din domeniul public al statului și din administrarea Regiei Naționale a Pădurilor - Romsilva în domeniul public al unor unități administrativ-teritoriale și în administrarea consiliilor locale ale acestora, cu modificările și completările ulterioare, al art. 869 din Legea nr.287/2009 privind Codul civil,republicată, cu modificările şi completările ulterioare, precum și al art. 288 și 292 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare,

**Guvernul României** adoptă prezenta hotărâre.

**Art. 1.** - Se aprobă actualizarea descrierii tehnice și a valorii de inventar a unui drum forestier aflat în domeniul public al statului și în administrarea Regiei Naționale a Pădurilor – Romsilva, având datele de identificare prevăzute în anexa nr. 1.

**Art. 2.** - Se aprobă trecerea, cu titlu gratuit, a drumului forestier având datele de identificare prevăzute în anexa nr. 2, din domeniul public al statului și din administrarea Regiei Naționale a Pădurilor – Romsilva în domeniul public al comunei Livezile, județul Alba, în scopul întreținerii, reabilitării și modernizării acestuia.

**Art. 3.** - (1) Se aprobă trecerea, cu titlu gratuit, a terenului aferent drumului forestier prevăzut la art. 2, din domeniul public al statului și din administrarea Regiei Naționale a Pădurilor - Romsilva în domeniul public al comunei Livezile, județul Alba, având datele de identificare prevăzute în anexa nr. 3.

**(2)** Pentru terenul aferent drumului forestier prevăzut la alin. (1) Consiliul Local al comunei Livezile asigură respectarea regimului silvic potrivit prevederilor art.5 alin.(1) și (2) din Legea nr.192/2010 privind trecerea unor drumuri forestiere, a căilor ferate forestiere și a lucrărilor de corectare a torenților din domeniul public al statului și din administrarea Regiei Naționale a Pădurilor – Romsilva în domeniul public al unor unități administrativ-teritoriale și în administrarea consiliilor locale ale acestora, cu modificările și completările ulterioare.

**(3)** Ministerul Mediului, Apelor și Pădurilor, prin structurile teritoriale competente, are responsabilitatea de a monitoriza respectarea prevederilor alin.(2).

**Art. 4.** – Predarea-preluarea drumului forestier prevăzut la art.2 și a terenului aferent acestuia prevăzut la art.3 alin.(1) se va face pe bază de protocol încheiat între părțile interesate, în termen de 30 de zile de la data intrării în vigoare a prezentei hotărâri, cu respectarea art. 5 din Normele metodologice referitoare la criteriile şi modalităţile practice de aplicare a prevederilor Legii nr. 192/2010 privind trecerea unor drumuri forestiere, a căilor ferate forestiere şi a lucrărilor de corectare a torenţilor din domeniul public al statului şi din administrarea Regiei Naţionale a Pădurilor - Romsilva în domeniul public al unor unităţi administrativ-teritoriale şi în administrarea consiliilor locale ale acestora, aprobate prin Ordinul ministrului apelor și pădurilor nr. 1019/2019 publicat în Monitorul Oficial al României, partea I, nr.770 din 23 septembrie 2019.

**Art. 5.** – Ministerul Mediului, Apelor și Pădurilor, împreună cu Ministerul Finanțelor, va opera modificarea corespunzătoare a anexei nr. 12 la Hotărârea Guvernului nr. 1705/2006 pentru aprobarea inventarului centralizat al bunurilor din domeniul public al statului cu modificările și completările ulterioare.

**Art. 6.** – Anexele nr. 1-3 fac parte integrantă din prezenta hotărâre.

**PRIM – MINISTRU**

**ION-MARCEL CIOLACU**

Anexa nr.1

DATELE DE IDENTIFICARE

 ale drumului forestier aflat în domeniul public al statului și în administrarea Regiei Naționale a Pădurilor - Romsilva pentru care se actualizează descrierea tehnică și valoarea de inventar

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Nr.crt. | Nr.MF | Cod de clasificație | Denumirea drumului forestier | Datele de identificareale drumurilor forestiere aflate în domeniul public al statului și în administrarea Regiei Naționale a Pădurilor - Romsilva anterior actualizării | Datele de identificareale drumurilor forestiere aflate în domeniul public al statului și în administrarea Regiei Naționale a Pădurilor - Romsilva pentru care se actualizează descrierea tehnică conform amenajamentului silvic | Valoare actuală (lei) | Valoare actualizată (lei) | Situația juridică actuală a bunului |
| 0 | 1 | 2 | 3 | 4 | 5 | 6 | 7 | 8 |
| 1 | 1372 | 8.04.04 | DRUM FORESTIER POIANA DRĂGOI  | drum auto forestierLungime - kmSuprafață - haCF – | Lungime – 10,60 km,Suprafață – 8,27 ha,CF – 73120 Livezile, | 1.586.896 | 1.934.245 | În administrareaRegieiNaţionale a Pădurilor -RomsilvaCUI 1590120 |
| Total | 1.586.896 | 1.934.245 |  |

Anexa nr. 2

DATELE DE IDENTIFICARE

ale drumului forestier care trece din domeniul public al statului și din administrarea prin Regiei Naționale a Pădurilor - Romsilva în domeniul public al comunei Livezile, județul Alba

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| Nr. crt. | Denumirea drumului forestier | Cod de clasificaţie | Indicativul drumului în amenajament | Lungime- km - | Suprafață-ha- | Persoana juridică de la care trece bunul imobil | Persoana juridică la care trece bunul imobil | Nr. de inventar MF | Valoare de inventar MF- lei - | Valoare de inventar cu care se transmite bunul- lei - | Carte Funciară |
| 0 | 1 | 2 | 3 | 4 | 5 | 6 | 7 | 8 | 9 | 10 | 11 |
| **1** | DRUM FORESTIER POIANA DRĂGOI | 8.04.04 | U.P. IVPoiana Aiudului, u.a. 302D%, Ocolul Silvic Aiud | 1,5 | 1,4392 | Statul Romândin administrareaRegieiNaţionale a Pădurilor -RomsilvaCUI 1590120 | Comuna Livezile jud. Alba, CUI 4562117 | 1372 parțial | 273.714 | 273.714 | CF – 73120 Livezile |

Anexa nr. 3

DATELE DE IDENTIFICARE

ale terenului aferent drumului forestier care trece din domeniul public al statului și din administrarea Regiei Naționale a Pădurilor - Romsilva în domeniul public al comunei Livezile, județul Alba

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Nr. crt. | Amplasamentul terenului | Cod de clasificaţie | Persoana juridică de la care trece cu titlu gratuit bunul imobil | Persoana juridică la care trece cu titlu gratuit bunul imobil | Localizarea terenului în cadastrul forestier şi în cadastrul general | Suprafaţa- ha - | Nr. de inventar MF | Situaţia juridică(actuală) |
| 0 | 1 | 2 | 3 | 4 | 5 | 6 | 7 | 8 |
| **1** | Comuna Livezile, jud. Alba, CUI 4562117 | 8.04.02 | Statul Romândin administrarea RegieiNaţionale a Pădurilor -RomsilvaCUI 1590120 | Comuna Livezile, jud. Alba, CUI 4562117 | U.P. IV Poiana Aiudului, u.a. 302D%, Ocolul Silvic Aiud, CF – 73120 Livezile | 1,4392 | 1364parțial | În administrarea RNP – Romsilva, potrivit Legii nr. 46/2008 – Codul silvic |